***Specifikáció (Football Contest Creator)***

A **Football Contest Creator** egy olyan alkalmazás, amely Android platformra készült, és élő, valamint virtuális (videojáték) futballtornák eredményeinek nyilvántartására használható.

Az applikáció felhasználója létrehozhat különböző eseményeket, tornákat, amelyeknek nevet adhat, meghatározhatja a csapatok, vagy a játékosok számát, valamint különböző versenytípusok közül választhat:

* **bajnokság:** Fordulókra osztott verseny, amelyben mindenki mindenkivel játszik, ami alapján kialakul egy végső sorrend a csapatok között. Az eredményeket az alkalmazás egy tabellán rögzíti, amelyen látható a helyezés, az elért pontszám, a győzelmek/döntetlenek/vereségek száma, az összesített gólkülönbség stb.
* **egyenes kieséses:** Szakaszokra osztott verseny, ahol minden szakaszban az alkalmazás összepárosítja a csapatokat, és csak a győztes jut tovább a következő szakaszba. Az eredményeket az alkalmazás egy ágrajzon rögzíti és szemlélteti.

A felhasználó továbbá kiválaszthatja, hogy az adott tornán résztvevő csapatoknak hány mérkőzést kelljen egymással játszaniuk. Ezek alapján egy torna lehet:

* **egymeccses**
* **oda-visszavágós**
* **TÖBBMECCSES**

Ezáltal egyenes kieséses verseny esetén adott számú mérkőzésen dől el a továbbjutás sorsa, bajnokság esetén pedig minden csapat adott számú mérkőzésen találkozik az összes többi csapattal.

A csapatok létrehozásához külön felület tartozik, ahol a felhasználó beviheti azokat egy listába, módosíthatja őket, majd elmentheti. A program elmenti a legjobb helyezéseket is az egyes csapatokhoz.

Az applikáció létrehozza a tornához tartozó felületet, amelynél a felhasználó beviheti az egyes meccsekhez tartozó eredményeket, amelyeket szükség esetén módosíthat is. Ezen eredmények alapján az alkalmazás folyamatosan frissíti a statisztikákat, hogy azok mindig naprakészek legyenek.

A különböző adatok (tornák, meccsek, eredmények, csapatok stb.) adatbázisban tárolódnak, amely könnyen módosítható, és tartalma könnyen olvasható a program számára.